
          ОБЩИНА  СТРАЛДЖА, ОБЛАСТ  ЯМБОЛ 
гр.Стралджа, ул.”Хемус” №12, тел.04761/64-00,факс:64-65,e-mail:straldjainf@yahoo.com



Приложение № 5 към чл. 4, ал. 1

	ДО
ДИРЕКТОРА НА
РИОСВ СТАРА ЗАГОРА                                                                                             
УВЕДОМЛЕНИЕ
за инвестиционно предложение 
[bookmark: _GoBack]От  ОБЩИНА СТРАЛДЖА

Седалище: Ул. „Хемус” № 12, гр. Стралджа, община Стралджа, област Ямбол
ЕИК: 000970432 
Пълен пощенски адрес: 
Ул. „Хемус” № 12, гр. Стралджа, община Стралджа, област Ямбол
Телефон:  04761 / 64-00; Факс:  04761 / 64-65; е-mail:  straldjainf@yahoo.com
Управител или изпълнителен директор на фирмата- инвеститор: 
Атанас Киров, Кмет на Община Стралджа
Лице за контакти:  
Анна Грозева, гл. експерт „Екология“, GSM 0885184985
 
УВАЖАЕМА Г-ЖО ПАПАЗОВА,
Уведомяваме Ви, че ОБЩИНА СТРАЛДЖА има следното инвестиционно предложение:
„Изграждане на футболно игрище в с. Лозенец, община Стралджа“
Характеристика на инвестиционното предложение:
1. Резюме на предложението
 (посочва се характерът на инвестиционното предложение, в т.ч. дали е за ново инвестиционно предложение, и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС)
Инвестиционното предложение касае изграждане на футболно игрище в с. Лозенец. Имотът, в който ще се изгради игрището се намира в югоизточния край на селото и тангира от запад селищната територия. 
Начинът на трайно ползване на имота е „пасище, мера”. За реализирането на инвестиционното предложение е необходимо и ще бъде изготвен ПУП, както и ще бъде проведена процедура по промяна предназначението на земеделската земя.

С изграждането на тази спортна инфраструктура, ще се подпомогне развитието на жизнената среда на населеното място в тази сфера и ще се създадат оптимални условия за задоволяване на спортните потребности на жителите му. 

2. Описание на основните процеси, капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.); предвидени изкопни работи, предполагаема дълбочина на изкопите, ползване на взрив:
Предвижда се теренът на футболното игрище /с размери 65 х 100 метра/ да бъде подравнен и засят със специална тревна смеска. От източната и западната страна на игрището ще бъдат изградени трибуни, посредством метални конструкции на които ще се монтират седалки. На площ от 50 кв. м. ще бъде построена съблекалня с две помещения, всяко със санитарен възел - баня и тоалетна. Отпадните води ще се отвеждат във водоплътна изгребна яма, която периодично ще бъде обслужвана от специализирана техника.
Футболното игрище ще се огради с метални тръби и мрежа.
Имотът граничи от запад със селищната територия и за водоснабдяването му ще се използва общественото такова. В непосредствена близост има ел. стълб откъдето, след откриване на партида, имотът ще се електроснабди. 
Не се предвижда изграждане на нова пътна инфраструктура. 
Изкопни работи ще има във връзка с полагане на основите за трибуните.
Не се предвиждат взривни работи.

3. Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон; орган по одобряване/разрешаване на инвестиционното предложение по реда на специален закон:
Реализирането на инвестиционното предложение няма връзка с други съществуващи и одобрени с устройствен или друг план дейности в обхвата на въздействие на обекта.
За реализирането на инвестиционното предложение е необходимо издаване от МЗХГ на решение за промяна предназначението на земеделската земя.

4. Местоположение:
(населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура)
Инвестиционното предложение ще се реализира в ПИ № 000476 в землището на с. Лозенец, община Стралджа. Площта на имота е 17,415 декара. Имотът е собственост на Община Стралджа. 
Реализирането на проекта не засяга защитени територии /обектите са в регулацията на населените места/ и територии за опазване на обектите на културното наследство. 
Най-близко разположените елементи от Националната екологична мрежа са:
Защитени територии:
Защитена местност „Блатото” – с. Палаузово, обявена за такава с цел опазване находище на блатно кокиче Leucojum aestivum. 
Защитени зони -  Натура 2000:
•	Защитена зона „Стралджа” /Код BG 0000205, площ 881.30 ха/. Зоната е защитена по Директива 92/43/ЕИО за опазване на природните местообитания на дивата флора и фауна.
•	Защитена зона „Река Мочурица” /Код BG 0000196, площ 6905.11 ха/.  Зоната е защитена по Директива 92/43/ЕИО за опазване на природните местообитания на дивата флора и фауна.
•	Защитена зона „Комплекс Стралджа” /Код BG 0002028, площ 2872.98 ха/. Зоната е защитена по Директива 79/409/ЕИО за опазването на дивите птици.
В близост до местоположението на инвестиционното предложение няма обекти,
подлежащи на здравна защита и територии за опазване на обектите на културното наследство.
Няма да има трансгранично въздействие върху компонентите на околната среда.
Не се предвижда изграждане на нова или промяна на съществуваща пътна инфраструктура. 

5. Природни ресурси, предвидени за използване по време на строителството и експлоатацията:
(включително предвидено водовземане за питейни, промишлени и други нужди - чрез обществено водоснабдяване (ВиК или друга мрежа) и/или водовземане или ползване на повърхностни води и/или подземни води, необходими количества, съществуващи съоръжения или необходимост от изграждане на нови)
Характерът на инвестиционното предложение не предполага използването на природни ресурси. За питейни и битови нужди ще се използва обществено водоснабдяване.

 6. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води:
Неприложимо за настоящото инвестиционно предложение.

7. Очаквани общи емисии на вредни вещества във въздуха по замърсители:
По отношение на атмосферния въздух въздействие вследствие на реализацията на инвестиционното предложение не се очаква. Според данни  на Изпълнителната агенция по околна среда към МОСВ, районът около гр. Ямбол и в частност с. Лозенец спада към слабо замърсените въздушни райони, т. е. фоновото ниво на замърсяване е ниско. Единствените източници на вредни емисии се формират от двигателите на строителната механизация, която ще се използва. Емитираните вещества са прах, азотни и въглеродни оксиди, въглеводороди, летливи органични вещества, Н2S и Pb. Имайки предвид слабото фоново замърсяване, при нормалното му функциониране може да се предвиди, че концентрациите на замърсяващите вещества  не биха превишили съответните норми. 

8. Отпадъци, които се очаква да се генерират, и предвиждания за тяхното третиране:
-	Отчитайки естеството на проекта, по време на строителството ще се генерират незначителни количества смесени строителни отпадъци и отпадъци от опаковки. Третиране  на строителните отпадъци – ще се сключи договор с лице, притежаващо необходимите разрешителни по чл. 35 от ЗУО. Отпадъците от опаковки ще бъдат обхванати от организираната в общината система за разделно събиране на отпадъци от опаковки.
-	При функционирането на обекта ще се генерират смесени битови отпадъци - ще се разположат градински кошчета, които ще се обслужват от общинската система за организирано сметосъбиране и сметоизвозване.

9. Отпадъчни води:
(очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.)
Формираните битови отпадъчни води от санитарните възли ще се отвеждат във водоплътна изгребна яма, която периодично ще бъде обслужвана от специализирана техника.

10. Опасни химични вещества, които се очаква да бъдат налични на площадката на предприятието/съоръжението:
(в случаите по чл. 99б ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)
Неприложимо за настоящото инвестиционно предложение.

І. Моля да ни информирате за необходимите действия, които трябва да предприемем, по реда на глава шеста ЗООС. Моля, на основание чл. 93, ал. 9, т. 1 ЗООС да се проведе задължителна ОВОС, без да се извършва преценка.

Прилагам:
1. Разпечатка от сайта на Община Стралджа
2. Скица на ПИ № 000476 в землището на с. Лозенец
3. Схема на местоположението на инвестиционното предложение на територията на с. Лозенец
4. Електронен носител - 1 бр.
5. Желая писмото за определяне на необходимите действия да бъде изпратено на посочения по-горе адрес
 


	Дата: 22.11.2018г. 
	Уведомител: ..............................    
                      АТАНАС КИРОВ


                                                                            КМЕТ НА ОБЩИНА СТРАЛДЖА

